ANTIDOPINGOVÁ AGENTÚRA 
    SLOVENSKEJ REPUBLIKY	

       SPRÁVA ZO ZAHRANIČNEJ PRACOVNEJ CESTY 

1.	ÚČASTNÍK ZPC

Meno: 			Žaneta
Priezvisko:		Csáderová			Titul: Mgr. PhD.
Funkcia:			riaditeľ 
Znalosť jazykov:		anglicky, rusky
Názov organizácie:	Antidopingová agentúra SR
Adresa:			Hanulova 5/C, 841 01 Bratislava 

2.	ZAHRANIČNÁ PRACOVNÁ CESTA

Štát:			Francúzsko
Mesto:			Štrasburg
Termín:			09. – 10. november  2015
Prijímajúca 
organizácia:  		SPORT CONVENTIONS DIVISION
Directorate of Youth and Sport
Council of Europe
Adresa:			Agora
1 quai Jacoutot 
Room G01
67075 STRASBOURG 
France

Účel cesty:		             DOHOVOR PROTI DOPINGU RADY EURÓPY 

A/	43. ZASADNUTIE MONITOROVACEJ SKUPINY 
		DOHOVORU  PROTI DOPINGU RADY EURÓPY(ďalej T-DO) 

B/	34. MIMORIADNE ZASADNUTIE AD HOC EURÓPSKEHO VÝBORU PRE SVETOVÚ ANTIDOPINGOVÚ AGENTÚRU  DOHOVORU PROTI DOPINGU RADY EURÓPY (ďalej CAHAMA)
Účastník za MŠVVŠ SR:	Ing. Adriana Mickovičová, Odbor vzdelávania a 						medzinárodnej spolupráce v športe, Sekcia štátnej 						starostlivosti o šport a mládež, MINISTERSTVO 						ŠKOLSTVA, VEDY, VÝSKUMU A ŠPORTU SLOVENSKEJ 					REPUBLIKY
Spôsob 
financovania: 			ZPC bola plne financovaná z rozpočtu Antidopingovej   
 agentúry SR - riaditeľ

3.	RÁMCOVÝ PROGRAM POBYTU

Dátum/čas:		09.november 2015 / 09.30 - 18.00 hod.
				34. MIMORIADNE ZASADNUTIE AD HOC 
				EURÓPSKEHO VÝBORU PRE SVETOVÚ 
				ANTIDOPINGOVÚ AGENTÚRU
				DOHOVORU PROTI DOPINGU RADY 							EURÓPY(CAHAMA)
				 
				10.november 2015 /09.30 - 17.00 hod.
				43. ZASADNUTIE MONITOROVACEJ SKUPINY 
				DOHOVORU  PROTI DOPINGU RADY EURÓPY(T-DO)
	Navštívené 
organizácie:		Council of Europe
				
Kontaktované 		
Kontaktné adresy:	zmluvné strany Dohovoru proti dopingu Rady Európy

4.	PRIEBEH ROKOVANÍ

Zahraničná pracovná cesta sa uskutočnila na báze Dohovoru proti dopingu Rady Európy (ďalej  len „Dohovor”),  na  ktorom  participuje  Slovenská  republika  ako zmluvná  strana. 
Pracovný program rokovaní bol traktovaný v nasledovných kľúčových tématických celkoch:
                     
 ZASADNUTIE - CAHAMA

Otvorenie zasadnutia

	Otvorenie 34. zasadnutia CAHAMA uskutočnil a rokovanie viedol p. Mr. Rafal    
            PIECHOTA ako prezident  CAHAMA. 

	1.1. SCHVÁLENIE PROGRAMU
	Program 34. zasadnutia CAHAMA bol jednomyseľne schválený.

	1.2. SCHVÁLENIE ZÁZNAMU 33. ZASADNUTIA CAHAMA
	Záznam z rokovania 33. zasadnutia CAHAMA (Wroclaw, Poľsko, 8. september 	2015) 	bol prezentovaný a aktualizovaný na rokovaní a následne jednomyseľne 	schválený.

Činnosť svetovej antidopingovej agentúry WADA
	
	Za WADA vystúpil so svojou správou p. Frédéric Donzé, riaditeľ európskej     
             regionálnej kancelárie a medzinárodných vzťahov WADA. Účastnikov oboznámil 
             so stručným obsahom  agendy WADA a  poukázal na kľúčové zmeny vyplývajúce 	zo zavedenia nového Kódexu. Hlavné témy sa týkali budúceho rozpočtu pre rok 	2016 – WADA navrhuje zvýšiť rozpočet o 3%, hlavne pre budúcoročné OH v Riu , 	update ADAMS, predstavil grantové výskumné projekty, spomenul krajiny, 	ktoré 	sú zaradené ako “compliance”, tie ktoré prijali Kódex a krajiny, ktoré sú “non  	– compliance”, ktoré nepriali ešte Kódex , napr. Andora. Slovensko bolo preradené 	do skupiny “compliance” .
CAHAMA pozícia na zasadnutiach výkonného výboru WADA a správnej rady  WADA

	Plénum bolo informované o správe z minuloročného zasadnutia  CAHAMA 	ohľadom stanovísk zmluvných strán európskeho dohovoru k agende                                      	zasadnutia výkonného výboru a ustanovujúceho výboru WADA (WADA Executive 	Committee and Foundation Board) ktoré sa konalo 16. septembra                                       	2015 v Kodani v Dánsku.  Následne bol prezentovaný a odporúčaný s 	pripomienkami na schválenie dokument pre zasadnutie CAHAMA a  	Výkonného výboru WADA, ktoré sa bude konať 17. – 18. Novembra 2015 v 	Colorado Springs v USA. Odporúčania prostredníctvom európskeho zástupcu  sú 	nasledovné:  zástupcovia európskych krajín oceňujú prácu Nezávislej komisie WADA  (IC) zriadenej na prešetrovanie kauzy ruských atlétov, ale zároveň upozorňujú na pricípy demokracie, právneho štátu, kedy má právo byť vypočutá aj druhá strana. CAHAMA chce upozorniť na správu monitorovacej návštevy T-DO v Rusku (2013). Mnohé zistenia, ktoré  sa objavujú v správe IC, by sa mali riešiť v súlade so správou T-DO. Preto by bolo rozumné, aby spoločnými silami WADA a Rada Európy pri riešení zistených problémov  vytvorila pracovnú skupinu s cieľom vyvinúť účinný akčný plán pre posilnenie antidopingového programu v Rusku. Zároveň sa CAHAMA domnieva, že problémy predstavené v správe IC nemusia byť obmedzené len na Rusko, a pozornosť by sa mala venovať aj  ostatným krajinám, kde by mohli existovať podobné problémy.  Podporila pozastavenie akreditácie   laboratória v Moskve. WADA bude riešiť a zvažovať dôsledky tohto obmedzenia v krátkom a dlhom období s cieľom zabezpečiť, aby boli uskutočnené analýzy odobratých vzoriek  v iných akreditovaných laboratóriách. CAHAMA reagovala aj na podnet MOV prostredníctvom Olympijskeho summitu, ktorý sa konal 17.10. 2015 v Lausanne, a to zriadiť nezávislú agentúru od medzinárodných športových federácií a organizátorov významných podujatí, ktoré by malo vykonávať testovanie. Podporuje prípravu kritérií pre okamžité vyšetrovanie, určenie zodpovednosti a oprávnených výdavkov. Grécko požiadalo o oslobodenie od platenia časti svojho príspevku do WADA v roku 2016, za predpokladu, že tieto prostriedky budú použité pre zlepšenie vnútroštátneho antidopingového systému na základe akčného plánu, ktorý bude vyvinutý a bude ho sledovať spoločne WADA a Rada Európy. CAHAMA podporí návrh zvýšeného rozpočtu o 3% pre rok 2016, avšak navrhuje 0% zvyšovanie pre roky 2017 – 2018. CAHAMA bude podávať informácie ohľadom krajín, ktoré sú v procese zaradenia do skupiny, ktoré sú v  súlade s antidopingovými pravidlami, a to sú : Andora, Španielsko, Belgicko, Francúzsko, Ukrajina. 

ZASADNUTIE  T-DO 

SCHVÁLENIE PROGRAMU 
Program 43. zasadnutia T-DO bol zaslaný zmluvným stranám v elektronickej forme. Počas rokovania neboli predložené žiadne doplňujúce ani pozmeňujúce návrhy na zmenu programu zasadnutia, tento bol následne schválený. 

SCHVÁLENIE ADMINISTRATÍVNYCH AKTIVÍT 

SCHVÁLENIE ZÁZNAMU 42. ZASADNUTIA T-DO 
Záznam z  42. zasadnutia  T-DO v Štrasburgu (05.mája 2015) bol prezentovaný  a aktualizovaný na spoločnom fóre T-DO. Záznam nebol po prezentácii nijako doplnený ani plénom upravený a následne jednomyseľne schválený.

ODPOČET SEKRETARIÁTU
 Odpočet sekretariátu Divízie konvencií v športe
	Odpočet T-DO vykonal Sergej Khrychikov, vedúci divízie, koordinátor a administrátor Dohovoru.
Sergej Khrychikov informoval o personálnych zmenách na sekretariáte Divízie konvencií v športe.
Informáciu o odpočte činnosti sekretariátu Divízie konvencií v športe plénum T-DO vzalo na vedomie.

SIGNATÁRSKE A RATIFIKAČNÉ KRAJINY 

              Predsedajúci prezentoval informáciu o aktuálnom stave v procese signovania Dohovoru krajinami Európy ako aj inými krajinami sveta, ktoré prezentujú svoj otvorený záujem uplatňovať Dohovor v rovnakom rozsahu ako krajiny T-DO. Ku dňu zasadnutia prijalo Dohovor celkom 52 zmluvných strán.
http://www.conventions.coe.int/Treaty/Commun/ChercheSig.asp?NT=135&CM=8&DF=10/05/2015&CL=ENG

Príspevok ohľadom prehodnotenia stratégie v antidopingu, odprezentoval pán Andre Schneider (PACE), ktorý sa zameral hlavne na doping v rekreačnom športe , ohrozenie mladých ľudí teda nižšie vekové kategórie ohľadom používania suplementov, umelé zvyšovnie športovej výkonnosti, vzdelávanie podporného tímu a celého  športové hnutia. Poukázal že boj proti dopingu musí byť založený na kooperácií štátnych inštitúcií. Ďalej sa zameral na vzdelávanie trénerov ohľadom používania suplementov, ochranu osobných údajov, prevenciu u mladých športovcov ako prijoritu novej antidopingovej stratégie. Treba hľadať nástroje na prevenciu u mladých športovcov. Dôležitú úlohu tu zohrávajú aj poradcovia, lekári. Národný antidopingový program rozšíriť aj na základné a stredné školy.

Prijal sa nový reevidovaný rokovací poriadok s malými zmenami, pribudla nová poradná skupina T-DO – COMP, bude sa zaoberať dodržiavaním antidopingových pravidiel u signatárov Dohovoru.
Ďalším bodom rokovania bola predložená stratégia T-DO na nasledujúce tri roky. 
Podpora ľudských práv športovcov (odvodené od Dohovoru a Európskeho dohovoru o ľudských právach), právneho štátu v športe, spravodlivý súdny proces v dopingových
prípadoch, demokracia a deľba moci v oblasti boja proti dopingu.
Vypracovať odporúčania a podať jasné výklady s príslušnými ustanoveniami
Dohovoru proti dopingu so zreteľom na dodržiavanie antidopingových pravidiel podľa Kódexu 2015. Obmedziť dostupnosť dopingu v športe, podporiť spravodlivý proces  prostredníctvom nezávislých panelov na riešenie antidopingových porušení, zlepšiť efektivitu vzdelávacích programov, vrátane zapojenia športových organizácií do vzdelávacích aktivít pre športovcov, podpora nezávislosti NADOs, zlepšiť svoju kontrolnú činnosť, tým že zabezpečí, aby sa zamerala na krajiny, kde je nesúlad s Dohovorom. Zabezpečiť aby monitorovacie návštevy boli spojené s praktickou spoluprácou podľa formulovaných odporúčaní monitorovacej skupiny. Formalizovať spoluprácu s WADA a UNESCO a zabezpečiť účinnú vzájomnú koordináciu príslušných  antidopingových činností s cieľom podporovať súčinnosť a vyhnúť zdvojeniu. Vypracovať návrhy, v spolupráci s WADA s novými európskymi laboratóriami, ktoré by mali pokryť spoluprácu
medzi NADOs a laboratóriami s cieľom podporiť využívanie vedeckých vedomostí. Podporovať výmenu osvedčených postupov v antidopingovom programe medzi signatármi Dohovoru. Rozvoj spolupráce s Európskym súdom pre ľudské práva, pokiaľ ide o
spracovanie prípadov dopingových porušení.

Boli zhodnotené výstupy zo seminára v Oslo, ktorý sa konal v dňoch 30. augusta – 01. Septembra 2015. Tematicky bol orientovaný  na právne otázky antidopingu. Kde Slovensko zastupoval právnik za ADA SR.

Odporúčania T-DO LI (Legal advisory group) ohľadom zriadenia a fungovania úplne nezávislého panelu na riešenie antidopingových porušení ako najlepšieho riešenia (Total independet panel, T-DO-HIP).

MONITOROVANIE PLNENIA DOHOVORU

T-DO informovalo o  monitorovacích aktivitách za obdobie 2010 – 2015. 

Dotazník o antidopingovej politike za rok 2014
Dotazník  odpočtu  informácií  antidopingovej  politiky  jednotlivých  zmluvných  strán T-DO  za rok 2014. Zmluvné strany boli k spleniu si predmetného záväzku  vyzvané sekretariátom T-DO vrátane celkovej sumarizácie. 
	 
 Správy o rozvojových a konzultačných návštevách

T-DO v spolupráci  a v koordinácii s  Výborom  ministrov RE zodpovedných za šport priebežne uskutočňuje vzdelávacie, rozvojové, konzultačné a  kontrolné  návštevy  zmluvných strán zamerané na uplatňovanie  Dohovoru  v  podmienkach jednotlivých krajín.  Boli odprezentované uvedené odpočty:
-  odpočet Čierna Hora a následne odporúčaný na schválenie,
-  odpočet Bielorusko a následne odporúčaný na schválenie.
Na diskusiu boli prezentované odpočty:
- odpočet Malta
- odpočet Andora
Návrhy odpočtov a aktivít pre roky 2015- 2016. 
Návrh vzdelávacích a konzultačných návštev bude predložený T-DO komisiou pre súlad s Dohovorom na následné zasadnutie T-DO.Uvedené odpočty boli prijaté plénom T-DO.

 SPOLUPRÁCA 

 Spolupráca s internými partnermi ako spolupráca na báze rozšírenej parciálnej zmluvy v   
      športe patrí k nim   EPAS (ENLARGED PARTIAL AGREEMENT ON SPORT)  a 
      PACE (PARLAMENTARY ASSEBLY OF THE COUNCIL OF EUROPE).

Spolupráca s externými partnermi:

SPOLUPRÁCA S CAHAMA

SPOLUPRÁCA S EURÓPSKOU KOMISIOU

SPOLUPRÁCA S UNESCO
	
SPOLUPRÁCA SO SVETOVOU ANTIDOPINGOVOU AGENTÚROU
	
SPOLUPRÁCA S MEDZINÁRODNÝMI ŠPORTOVÝMI ORGANIZÁCIAMI 
A VLÁDNÝMI INŠTITÚCIAMI

POZOROVATEĽSKÉ KRAJINY T-DO

UKONČENIE ZASADNUTIA	

			

			
DÁTUM NÁSLEDNÝCH ZASADNUTÍ  

Následné expertné zasadnutie T-DO sa uskutoční :
            - 4. mája  2016  – 35. zasadnutie CAHAMA
            - 3. mája 2016 – 44. zasadnutie T-DO
Navrhované stretnutia pracovných skupín T-DO:
 	- február - marec 2016 - T-DO ED
	- 25. – 26. február 2016 –  Kolín nad Rýnom - T-DO SCI

5.	ODPORÚČANÉ ZÁVERY

ZÁVERY A RELEVANTNÉ ODPORÚČANIA:

 pre Antidopingovú agentúru SR

-	priebežne zabezpečovať odbornú garanciu v oblasti antidopingu v koordinácii          s ústrednými orgánmi štátnej správy, participujúcimi na správe a riadení športu,   
- 	legislatívne implementovať Kódex 2015  – aktívne sa podieľať na príprave nového zákona o športe podľa Dohovoru proti dopingu Rady Európy,
-	pripraviť ADA SR na certifikačný proces  ISO 9001:2009 pre Manažment dopingovej kontroly športovcov v súlade s Kódexom WADA a Manažment  udeľovania terapeutických výnimiek v súlade s Kódexom WADA. Získaním certifikátu bude spĺňať ADA SR uznanie statusu  Národnej antidopingovej organizácie pre testovanie a udeľovanie terapeutických výnimiek pre Svetovú antidopingovú agentúru WADA.
-           v spolupráci so zástupcom právnej komisie ADA SR pripraviť návrh na zriadenie nezávislého panelu na riešenie antidopingových porušení na Slovensku v súlade s novým zákonom o športe,
- 	aktívne sa zúčastňovať v pracovných skupinách T-DO ED, LI, SCI .

ZOZNAM OBDRŽANEJ DOKUMENTÁCIE

Materiály sú v elektronickej podobe na ADA SR.
Pre ďalšie informácie, prosím, kontaktujte:
Sport Conventions Division
Riaditeľstvo pre ľudské práva a proti diskriminácii
DG II Demokracia
Európska rada
Agora - Office A6.47V
FR - 67075 Strasbourg Cedex
Tel: +33 (0) 3 90 21 46 05
Fax: +33 (0) 3 88 41 24 29
sport@coe.int
            www.coe.int / šport	

6.	PRÍNOS 

	Poznatky z pracovných stretnutí predstavujú vysoko efektívnu koordinačnú, informačnú a dokumentačnú bázu pre plnenie Dohovoru proti dopingu Rady Európy v podmienkach Slovenskej republiky ako jeho zmluvnej strany. Predmetné poznatky budú   na báze Národného antidopingového programu využité v bezprostrednej riadiacej praxi, v legislatívnom procese, smerovaní antidopingovej regulácie, v domácej i medzinárodnej koordinácii, pri zverejňovaní a popularizácií antidopingových opatrení.

7.	SPÔSOB ZVEREJNENIA SPRÁVY 

Správa je zverejnená na webových stránkach  www.antidoping.sk, jej východiská budú priebežne prezentované na pracovných stretnutiach zameraných na aktualizáciu a rozvoj Národného antidopingového programu. 

Súhlasím so zverejnením správy na internete, publikovanie na webovej stránke Ministerstva školstva, vedy, výskumu a športu SR.

Bratislava, 20.11.2015

Vypracovala: 	Mgr. Žaneta Csáderová, PhD.